22.8.2023
SL
Uradni list Evropske unije
L 207/3
(14)
Hkrati je Komisija ob začetku na spletu objavila vprašalnike za proizvajalce izvoznike, nepovezane uvoznike, uporabnike in proizvajalce Unije.
Pritožnikom je poslala tudi vprašalnik o makroekonomskih podatkih.
Vprašalniki so bili na voljo tudi nepovezanim uvoznikom in uporabnikom, prav tako na spletnem mestu GD za trgovino (9).
(15)
Vse strani so bile pozvane, naj v roku iz obvestila o začetku izrazijo svoja stališča ter predložijo informacije in podporne dokaze.
Zainteresirane strani so tudi imele možnost, da predložijo pripombe glede začetka preiskave in zahtevajo zaslišanje pri Komisiji in/ali pooblaščencu za zaslišanje v trgovinskih postopkih.
1.7 Vzorčenje
1.7.1 Vzorčenje proizvajalcev izvoznikov iz LRK
(16)
Komisija je v obvestilu o začetku preiskave v zvezi s pregledom zaradi izteka ukrepov navedla, da bo morda izbrala vzorec proizvajalcev izvoznikov v skladu s členom 27 osnovne uredbe.
(17)
Da bi se lahko Komisija odločila, ali je vzorčenje potrebno, in da bi v tem primeru lahko izbrala vzorec, je vse proizvajalce izvoznike iz LRK pozvala, naj predložijo informacije, določene v obvestilu o začetku.
Javil se ni noben proizvajalec izvoznik.
(18)
Poleg tega je pozvala predstavništvo LRK pri Evropski uniji, da navede morebitne druge proizvajalce izvoznike, ki bi jih zanimalo sodelovanje v preiskavi, in/ali vzpostavi stik z njimi.
Prejela ni nobenega odgovora.
(19)
Zato je Komisija obvestila organe LRK, da namerava zaradi nesodelovanja pri proučevanju nadaljevanja ali ponovitve subvencioniranja uporabiti dostopna dejstva v skladu s členom 28 osnovne uredbe.
Organi LRK se niso odzvali.
1.7.2 Vzorčenje proizvajalcev Unije
(20)
Komisija je v obvestilu o začetku preiskave v zvezi s pregledom zaradi izteka ukrepov navedla, da je začasno izbrala vzorec proizvajalcev Unije.
Vzorec je izbrala na podlagi reprezentativnosti obsega proizvodnje in prodaje podobnega izdelka v EU med 1. januarjem in 31. decembrom 2021.
Vzorec je vključeval tri proizvajalce Unije.
Vzorčeni proizvajalci Unije so predstavljali približno 41 % ocenjenega celotnega obsega proizvodnje in 37 % ocenjene prodaje podobnega izdelka v Uniji.
Komisija je zainteresirane strani pozvala, naj predložijo pripombe glede začasnega vzorca.
Ker pripomb glede začasnega vzorca ni prejela, je bil ta potrjen.
Vzorec je reprezentativen za industrijo Unije.
1.7.3 Vzorčenje nepovezanih uvoznikov
(21)
Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, je vse znane nepovezane uvoznike pozvala, naj zagotovijo informacije, določene v obvestilu o začetku.
Noben uvoznik ni sodeloval in Komisiji predložil zahtevanih informacij.
1.8 Vprašalniki in preveritveni obiski
(22)
Komisija je vladi Ljudske republike Kitajske poslala vprašalnik.
Izpolnjenega vprašalnika ni prejela.
(9) https://tron.trade.ec.europa.eu/investigations/case-view?caseId=2616